Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα /* COM/2012/0638 final - 2012/0301 (NLE) */





ΑΙΤΙΟΛΟΓΙΚΗ ΕΚΘΕΣΗ 1. ΠΛΑΙΣΙΟ ΤΗΣ ΠΡΟΤΑΣΗΣ Για τα προϊόντα των οποίων η παραγωγή στην Ένωση δεν επαρκεί για να καλυφθούν οι ανάγκες του ενωσιακού κλάδου χρήσης κατά την τρέχουσα περίοδο ποσοστώσεων, πρέπει να καθορίζονται αυτόνομες δασμολογικές ποσοστώσεις της Ένωσης. Η Επιτροπή, ανταποκρινόμενη σε αιτήματα αρκετών κρατών μελών, εξέτασε σε συνεργασία με τους αρμόδιους κυβερνητικούς εμπειρογνώμονες το ενδεχόμενο ανοίγματος αυτόνομων δασμολογικών ποσοστώσεων για ορισμένα γεωργικά και βιομηχανικά προϊόντα. Στις 22 Δεκεμβρίου 2009, το Συμβούλιο εξέδωσε τον κανονισμό (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων όσον αφορά ορισμένα γεωργικά και βιομηχανικά προϊόντα, ώστε η ζήτηση της Ένωσης για τα εν λόγω προϊόντα να μπορεί να καλυφθεί υπό τους ευνοϊκότερους κατά το δυνατόν όρους. Οι δασμολογικές ποσοστώσεις της Ένωσης θα πρέπει να ανοιχθούν με μηδενικό ή μειωμένο συντελεστή του αυτόνομου δασμού του κοινού δασμολογίου για ενδεδειγμένες ποσότητες, χωρίς να διαταραχθούν οι αγορές των εν λόγω προϊόντων. Από τις συζητήσεις στις συνεδριάσεις της Ομάδας «Δασμολογική Οικονομία» προέκυψε ότι τα κράτη μέλη ήταν διατεθειμένα να ανοίξουν ποσοστώσεις για τα προϊόντα που αφορά η πρόταση κανονισμού, χωρίς να διαταραχθούν οι αγορές των εν λόγω προϊόντων. Η πρόταση είναι σύμφωνη με τις πολιτικές στους τομείς της γεωργίας, του εμπορίου, των επιχειρήσεων, της ανάπτυξης και των εξωτερικών σχέσεων. Συγκεκριμένα, η παρούσα πρόταση δεν αποβαίνει σε βάρος χωρών που έχουν συνάψει προτιμησιακή εμπορική συμφωνία με την ΕΕ (π.χ. ΣΓΠ, καθεστώς ΑΚΕ, υποψήφιες χώρες και δυνάμει υποψήφιες χώρες). 2. ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ Ζητήθηκε η γνώμη της ομάδας «Δασμολογική Οικονομία», η οποία αντιπροσωπεύει τους διάφορους κλάδους παραγωγής κάθε κράτους μέλους. Όλες οι ποσοστώσεις που παρατίθενται αντανακλούν τη συμφωνία που επιτεύχθηκε από την ομάδα. Δεν αναφέρθηκαν δυνητικά σοβαροί κίνδυνοι με μη αναστρέψιμες συνέπειες. Η παρούσα πρόταση θα αποτελέσει αντικείμενο διαδικασίας διυπηρεσιακής διαβούλευσης και θα δημοσιευθεί μετά την έγκρισή της από το Συμβούλιο. 3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ Τροποποίηση κανονισμού του Συμβουλίου σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα με νομική βάση το άρθρο 31 της Συνθήκης για τη λειτουργία της Ευρωπαϊκής Ένωσης. Δυνάμει του άρθρου αυτού, οι αυτόνομες δασμολογικές ποσοστώσεις καθορίζονται από το Συμβούλιο, το οποίο αποφασίζει με ειδική πλειοψηφία βάσει πρότασης της Επιτροπής. Η παρούσα πρόταση εμπίπτει στην αποκλειστική αρμοδιότητα της Ένωσης. Επομένως, δεν έχει εφαρμογή η αρχή της επικουρικότητας. Τα εν λόγω μέτρα ευθυγραμμίζονται με τις αρχές που αποσκοπούν στην απλοποίηση των διαδικασιών για τις επιχειρήσεις που δραστηριοποιούνται στον τομέα του εξωτερικού εμπορίου και είναι σύμφωνα με την ανακοίνωση της Επιτροπής του 2011 σχετικά με τις αυτόνομες δασμολογικές αναστολές και ποσοστώσεις (ΕΕ C 363 της 13.12.2011, σ. 6). 4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Μη είσπραξη τελωνειακών δασμών συνολικού ύψους 750.000 ευρώ. 2012/0301 (NLE) Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 31, Έχοντας υπόψη την πρόταση της Ευρωπαϊκής Επιτροπής[1], Εκτιμώντας τα ακόλουθα: (1) Προκειμένου να διασφαλιστεί επαρκής και αδιάκοπος εφοδιασμός σε ορισμένα προϊόντα των οποίων η παραγωγή στην Ένωση δεν επαρκεί και να αποφευχθεί τυχόν διαταραχή της αγοράς για ορισμένα γεωργικά και βιομηχανικά προϊόντα, ανοίχθηκαν αυτόνομες δασμολογικές ποσοστώσεις με τον κανονισμό (ΕΕ) αριθ. 7/2010 του Συμβουλίου[2]. Στο πλαίσιο των εν λόγω δασμολογικών ποσοστώσεων τα προϊόντα μπορούν να εισαχθούν με μειωμένο ή μηδενικό δασμολογικό συντελεστή. Για τους ίδιους λόγους, πρέπει να ανοιχθούν, με ισχύ από 1ης Ιανουαρίου 2013, για τα προϊόντα με αύξοντες αριθμούς 09.2658, 09.2659, 09.2660 και 09.2661, νέες δασμολογικές ποσοστώσεις με μηδενικό δασμολογικό συντελεστή για την αναγκαία ποσότητα. (2) Ο όγκος των ποσοστώσεων για τις αυτόνομες δασμολογικές ποσοστώσεις με αύξοντες αριθμούς 09.2628, 09.2634 και 09.2929 δεν επαρκεί για να καλύψει τις ανάγκες του κλάδου της Ένωσης κατά την τρέχουσα περίοδο ποσοστώσεων που λήγει στις 31 Δεκεμβρίου 2012. Ως εκ τούτου, ο εν λόγω όγκος των ποσοστώσεων θα πρέπει να αυξηθεί με ισχύ από 1ης Ιουλίου 2012. Ωστόσο, η αύξηση του όγκου της ποσόστωσης για την αυτόνομη δασμολογική ποσόστωση με αύξοντα αριθμό 09.2634 δεν θα συνεχιστεί πέραν της 31ης Δεκεμβρίου 2012. (3) Ο όγκος της ποσόστωσης για τις αυτόνομες δασμολογικές ποσοστώσεις με αύξοντα αριθμό 09.2603 αντικαθίσταται από τον όγκο που αναγράφεται στο παράρτημα του παρόντος κανονισμού. (4) Δεν είναι πλέον προς το συμφέρον της Ένωσης να συνεχίσει να παραχωρεί, το 2013, δασμολογικές ποσοστώσεις για τα προϊόντα με αύξοντες αριθμούς 09.2615, 09.2636, 09.2640, 09.2813 και 09.2986. Οι εν λόγω ποσοστώσεις θα πρέπει συνεπώς να κλείσουν με ισχύ από την 1η Ιανουαρίου 2013 και τα αντίστοιχα προϊόντα θα πρέπει να διαγραφούν από το παράρτημα του κανονισμού (ΕΕ) αριθ. 7/2010. (5) Λόγω του μεγάλου αριθμού των απαιτούμενων τροποποιήσεων, και για λόγους σαφήνειας, θα πρέπει να αντικατασταθεί εξ ολοκλήρου το παράρτημα του κανονισμού (ΕΕ) αριθ. 7/2010. (6) Επομένως, ο κανονισμός (ΕΕ) αριθ. 7/2010 πρέπει να τροποποιηθεί αναλόγως. (7) Δεδομένου ότι οι δασμολογικές ποσοστώσεις πρέπει να αρχίσουν να ισχύουν από 1ης Ιανουαρίου 2013, ο παρών κανονισμός θα πρέπει να εφαρμοστεί από την ίδια ημερομηνία και να αρχίσει να ισχύει άμεσα, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΕ) αριθ. 7/2010 αντικαθίσταται από το κείμενο του παραρτήματος του παρόντος κανονισμού. Άρθρο 2 Με ισχύ από την 1η Ιανουαρίου 2013, στο παράρτημα του κανονισμού (ΕΕ) αριθ. 7/2010 προστίθενται νέες δασμολογικές ποσοστώσεις με αύξοντες αριθμούς 09.2658, 09.2659, 09.2660 και 09.2661. Άρθρο 3 Με ισχύ από την 1η Ιουλίου 2012, στο παράρτημα του κανονισμού (ΕΕ) αριθ. 7/2010: — ο όγκος της ποσόστωσης για την αυτόνομη δασμολογική ποσόστωση με αύξοντα αριθμό 09.2628 ορίζεται σε 3 000 000 m², — ο όγκος της ποσόστωσης για την αυτόνομη δασμολογική ποσόστωση με αύξοντα αριθμό 09.2634 ορίζεται σε 8.000 τόνους για την περίοδο έως τις 31 Δεκεμβρίου 2012, — ο όγκος της ποσόστωσης για την αυτόνομη δασμολογική ποσόστωση με αύξοντα αριθμό 09.2929 ορίζεται σε 10.000 τόνους. Άρθρο 4 Με ισχύ από τις 31 Δεκεμβρίου 2012, από το παράρτημα του κανονισμού (ΕΕ) αριθ. 7/2010 διαγράφονται οι δασμολογικές ποσοστώσεις για τα προϊόντα με αύξοντες αριθμούς 09.2615, 09.2636, 09.2640, 09.2813 και 09.2986. Άρθρο 5 Από 1ης Ιανουαρίου 2013, στο παράρτημα του κανονισμού (ΕΕ) αριθ. 7/2010: — ο όγκος της ποσόστωσης για την αυτόνομη δασμολογική ποσόστωση με αύξοντα αριθμό 09.2603 ορίζεται σε 9.000 τόνους, Άρθρο 6 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Ιανουαρίου 2013, εκτός από το άρθρο 3 που εφαρμόζεται από την 1η Ιουλίου 2012. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, Για το Συμβούλιο Ο Πρόεδρος ΠΑΡΑΡΤΗΜΑ Αύξων αριθμός || Κωδικός ΣΟ || TARIC || Περιγραφή εμπορευμάτων || Ποσοστωτική περίοδος || Όγκος ποσόστωσης || Ποσοστωτικός δασμός (%) 09.2849 || ex 0710 80 69 || 10 || Μανιτάρια του είδους Auricularia polytricha, μη βρασμένα ή βρασμένα σε νερό ή ατμό, κατεψυγμένα, που προορίζονται για την παρασκευή έτοιμων γευμάτων (1)(2) || 01.01-31.12 || 700 τόνοι || 0 % 09.2913 || ex 2401 10 35 ex 2401 10 70 ex 2401 10 95 ex 2401 10 95 ex 2401 10 95 ex 2401 20 35 ex 2401 20 70 ex 2401 20 95 ex 2401 20 95 ex 2401 20 95 || 91 10 11 21 91 91 10 11 21 91 || Καπνά ακατέργαστα ή που δεν έχουν βιομηχανοποιηθεί, ακόμη και κομμένα σε κανονική μορφή, με δασμολογική αξία όχι μικρότερη από 450 Euro/100 kg καθαρού βάρους, που προορίζονται για εξωτερικό περιτύλιγμα ή ενδιάμεσο περιτύλιγμα κατά την παραγωγή των προϊόντων της διάκρισης 2402 10 00 (1) || 01.01-31.12 || 6 000 τόνοι || 0 % 09.2928 || ex 2811 22 00 || 40 || Πληρωτικό υλικό από πυριτία, σε μορφή κόκκων, περιεκτικότητας σε διοξείδιο του πυριτίου 97 % και άνω || 01.01-31.12 || 1 700 τόνοι || 0 % 09.2703 || ex 2825 30 00 || 10 || Οξείδια και υδροξείδια βαναδίου, που προορίζονται αποκλειστικά στην κατασκευή κραμάτων (1) || 01.01-31.12 || 13 000 τόνοι || 0 % 09.2806 || ex 2825 90 40 || 30 || Tριοξείδιο του βολφραμίου, συμπεριλαμβανομένου κυανού οξειδίου του βολφραμίου (CAS RN 1314-35-8 + 39318-18-8) || 01.01-31.12 || 12 000 τόνοι || 0 % 09.2929 || 2903 22 00 || || Τριχλωροαιθυλένιο (CAS RN 79-01-6) || 01.01-31.12 || 10 000 τόνοι || 0 % 09.2837 || ex 2903 79 90 || 10 || Βρομοχλωρομεθάνιο (CAS RN 74-97-5) || 01.01-31.12 || 600 τόνοι || 0 % 09.2933 || ex 2903 99 90 || 30 || 1,3-Διχλωροβενζόλιο (CAS RN 541-73-1) || 01.01-31.12 || 2 600 τόνοι || 0 % 09.2950 || ex 2905 59 98 || 10 || 2-χλωροαιθανόλη που προορίζεται για την παρασκευή υγρών θειοπλαστικών της διάκρισης 4002 99 90, (CAS RN 107-07-3) (1) || 01.01-31.12 || 15 000 τόνοι || 0 % 09.2851 || ex 2907 12 00 || 10 || o-Κρεσόλη καθαρότητας 98,5 % κατά βάρος ή περισσότερο (CAS RN 95-48-7) || 01.01-31.12 || 20 000 τόνοι || 0 % 09.2624 || 2912 42 00 || || Αιθυλοβανιλίνη (3-αιθοξύ-4-υδροξυβενζαλδεΐδη), (CAS RN 121-32-4) || 01.01-31.12 || 950 τόνοι || 0 % 09.2638 || ex 2915 21 00 || 10 || Οξικό οξύ καθαρότητας 99 % και άνω κατά βάρος (CAS RN 64-19-7) || 01.01-31.12 || 1 000 000 τόνοι || 0 % 09.2972 || 2915 24 00 || || Oξικός ανυδρίτης (CAS RN 108-24-7) || 01.01-31.12 || 20 000 τόνοι || 0 % 09.2769 || ex 2917 13 90 || 10 || σεβακικό διμεθύλιο (CAS RN 106-79-6) || 01.01-31.12 || 1 300 τόνοι || 0 % 09.2634 || ex 2917 19 90 || 40 || Δωδεκανοδιοϊκό οξύ, με καθαρότητα, κατά βάρος, που υπερβαίνει 98,5 % (CAS RN 693-23-2) || 01.01-31.12 || 4 600 τόνοι || 0 % 09.2808 || ex 2918 22 00 || 10 || ο-Ακετυλοσαλικυλικό οξύ (CAS RN 50-78-2) || 01.01-31.12 || 120 τόνοι || 0 % 09.2975 || ex 2918 30 00 || 10 || Βενζοφαινόνη-3,3’,4,4’-τετρακαρβοξυλικός διανιδρίτης (CAS RN 2421-28-5) || 01.01-31.12 || 1 000 τόνοι || 0 % 09.2632 || ex 2921 22 00 || 10 || εξαμεθυλενοδιαμίνη (CAS RN 124-09-4) || 01.01-31.12 || 40 000 τόνοι || 0 % 09.2602 || ex 2921 51 19 || 10 || o-φινελοδιαμίνη (CAS RN 95-54-5) || 01.01-31.12 || 1 800 τόνοι || 0 % 09.2977 || 2926 10 00 || || Ακρυλονιτρίλιο (CAS RN 107-13-1) || 01.01-31.12 || 75 000 τόνοι || 0 % 09.2917 || ex 2930 90 13 || 90 || Κυστίνη (CAS RN 56-89-3) || 01.01-31.12 || 600 τόνοι || 0 % 09.2603 || ex 2930 90 99 || 79 || Δις(3-τριαιθοξυσιλιλοπροπυλο)τετραθειούχο (CAS RN 40372-72-3) || 01.01-31.12 || 9 000 τόνοι || 0 % 09.2810 || 2932 11 00 || || Τετραϋδροφουράνιο (CAS RN 109-99-9) || 01.01-31.12 || 20 000 τόνοι || 0 % 09.2955 || ex 2932 19 00 || 60 || Flurtamone (ISO) (CAS RN 96525-23-4) || 01.01-31.12 || 300 τόνοι || 0 % 09.2812 || ex 2932 20 90 || 77 || εξαν-6-ολίδιο (CAS RN 502-44-3) || 01.01-31.12 || 4 000 τόνοι || 0 % 09.2658 || ex 2933 99 80 || 73 || 5-(Ακετοακετυλαμινο)βενζιμιδαζολόνη (CAS RN 26576-46-5) || 01.01-31.12 || 200 τόνοι || 0 % 09.2945 || ex 2940 00 00 || 20 || Δ-Ξυλόζη (CAS RN 58-86-6) || 01.01-31.12 || 400 τόνοι || 0 % 09.2659 || ex 3802 90 00 || 19 || Γη διατόμων, φρυγμένη με συλλίπασμα σόδας || 01.01-31.12 || 30 000 τόνοι || 0 % 09.2908 || ex 3804 00 00 || 10 || Λιγνοσουλφoνικό νάτριο || 01.01-31.12 || 40 000 τόνοι || 0 % 09.2889 || 3805 10 90 || || Αιθέριο έλαιο που προκύπτει κατά την κατεργασία των ξύλων για την παρασκευή χαρτόμαζας με θειικό άλας || 01.01-31.12 || 25 000 τόνοι || 0 % 09.2935 || ex 3806 10 00 || 10 || Κολοφώνια και ρητινικά οξέα που λαμβάνονται από νωπές ελαιορρητίνες || 01.01-31.12 || 280 000 τόνοι || 0 % 09.2814 || ex 3815 90 90 || 76 || Καταλύτης που αποτελείται από διοξείδιο του τιτανίου και τριοξείδιο του βολφραμίου || 01.01-31.12 || 3 000 τόνοι || 0 % 09.2829 || ex 3824 90 97 || 19 || Στερεό εκχύλισμα υπολείμματος αδιάλυτο σε αλυφατικούς διαλύτες, λαμβανόμενο κατά την εξαγωγή κολοφωνίου από το ξύλο, το οποίο παρουσιάζει τα ακόλουθα χαρακτηριστικά: — περιεκτικότητα κατά βάρος σε ρητινικά οξέα κατώτερη ή ίση του 30 %, — Βαθμός οξύτητας κατώτερος ή ίσος με 110, και — σημείο τήξεως ανώτερο των 100° C || 01.01-31.12 || 1 600 τόνοι || 0 % 09.2907 || ex 3824 90 97 || 86 || Μείγμα από φυτοστερόλες, υπό μορφή σκόνης, με περιεκτικότητα κατά βάρος: — 75 % ή μεγαλύτερη σε στερόλες, — όχι μεγαλύτερη από 25 % σε στανόλες, για χρήση στην παραγωγή στανολών/στερολών ή στανολεστέρων/στερολεστέρων (1) || 01.01-31.12 || 2 500 τόνοι || 0 % 09.2644 || ex 3824 90 97 || 96 || Παρασκεύασμα με περιεκτικότητα: — τουλάχιστον 55 %, όχι όμως άνω του 78 % σε γλουταρικό διμεθύλιο — τουλάχιστον 10 %, όχι όμως άνω του 28 % σε αδιπικό διμεθύλιο και — όχι άνω του 25 % σε ηλεκτρικό διμεθύλιο || 01.01-30.06 || 7 500 τόνοι || 0 % 09.2140 || ex 3824 90 97 || 98 || Μείγμα τριτοταγών αμινών, με κατά βάρος περιεκτικότητα: — 2,0-4,0 % της N,N-διμεθυλο-1-οκταναμίνης — κατ΄ελάχιστο όριο, 94 % της N,N-διμεθυλο-1-δεκαναμίνης — κατ΄ανώτατο όριο, 2 % της N,N-διμεθυλο-1-δωδεκαναμίνης || 01.01-31.12 || 4 500 τόνοι || 0 % 09.2660 || ex 3902 30 00 || 96 || Συμπολυμερές προπυλενίου-αιθυλενίου με μέγιστο ιξώδες τήγματος 1 700 mPa 190 °C, όπως προσδιορίζεται με τη μέθοδο ASTM D 3236 || 01.01-31.12 || 500 τόνοι || 0 % 09.2639 || 3905 30 00 || || Πολυ(βινυλική αλκοόλη), έστω και αν περιέχει μη υδρολυμένες οξικές ομάδες || 01.01-31.12 || 18 000 τόνοι || 0 % 09.2616 || ex 3910 00 00 || 30 || Πολυδιμεθυλοσυλοξάνιο με βαθμό πολυμερισμού 2800 μονομερείς μονάδες (± 100) || 01.01-31.12 || 1 300 τόνοι || 0 % 09.2816 || ex 3912 11 00 || 20 || Οξική κυτταρίνη σε μορφή νιφάδων || 01.01-31.12 || 75 000 τόνοι || 0 % 09.2641 || ex 3913 90 00 || 87 || Υαλουρονικό νάτριο, μη στείρο, με: — μέγιστο κατά βάρος μοριακό βάρος (Mw) 900 000, — μέγιστα επίπεδα ενδοτοξίνης 0,008 μονάδες ενδοτοξίνης (EU)/mg, — μέγιστη περιεκτικότητα σε αιθανόλη 1 % κατά βάρος, — μέγιστη περιεκτικότητα σε ισοπροπανόλη 0,5 % κατά βάρος || 01.01-31.12 || 200 kg || 0 % 09.2661 || ex 3920 51 00 || 50 || Φύλλα πολυ(μεθακρυλικού μεθυλίου) που πληρούν τα πρότυπα: — EN 4364 (MIL-P-5425E) καιDTD5592A ή — EN 4365 (MIL-P-8184) καιDTD5592A || 01.01-31.12 || 100 τόνοι || 0 % 09.2645 || ex 3921 14 00 || 20 || Κυψελώδες τεμάχιο από αναγεννημένη κυτταρίνη, εμποτισμένο με νερό που περιέχει χλωριούχο μαγνήσιο και ενώσεις τεταρτοταγούς αμμωνίου, διαστάσεων 100 cm (± 10 cm) x 100 cm (± 10 cm) x 40 cm (± 5 cm) || 01.01-31.12 || 1 300 τόνοι || 0 % 09.2818 || ex 6902 90 00 || 10 || Τούβλα πυρίμαχα — μήκους ακμής μεγαλύτερου από 300 mm και — περιεκτικότητας σε TiO2 όχι περισσότερο από 1 % κατά βάρος και — περιεκτικότητας σε Al2O3 όχι περισσότερο από 0,4 % κατά βάρος και — με μεταβολή όγκου λιγότερο από 9 % σε θερμοκρασία 1700° C || 01.01-31.12 || 75 τόνοι || 0 % 09.2628 || ex 7019 52 00 || 10 || Υαλοϋφασμα υφασμένο από ίνες υάλου επικαλυμμένες από πλαστική ύλη, βάρους 120 g/m² (± 10 g/m²), που συνήθως χρησιμοποιείται για την κατασκευή οθονών κατά των εντόμων, πτυσσόμενων και σταθερού πλαισίου || 01.01-31.12 || 3 000 000 m² || 0 % 09.2799 || ex 7202 49 90 || 10 || Σιδηροχρώμιο που περιέχει κατά βάρος 1,5 % αλλά όχι περισσότερο από 4 % άνθρακα και όχι περισσότερο από 70 % χρώμιο || 01.01-31.12 || 50 000 τόνοι || 0 % 09.2629 || ex 7616 99 90 || 85 || Τηλεσκοπική λαβή αλουμινίου, που προορίζεται να χρησιμοποιηθεί στην κατασκευή αποσκευών (1) || 01.01-31.12 || 800 000 μονάδες || 0 % 09.2763 || ex 8501 40 80 || 30 || Μονοφασικός ηλεκτροκινητήρας εναλλασσόμενου ρεύματος με συλλέκτη, ισχύος εξόδου που υπερβαίνει τα 750 W, ισχύος εισόδου άνω των 1 600 W αλλά δεν υπερβαίνει τα 2 700 W, εξωτερικής διαμέτρου άνω των 120 mm (± 0,2 mm) αλλά που δεν υπερβαίνει τα 135 mm (± 0,2 mm), ονομαστικής ταχύτητας περιστροφής άνω των 30 000 ΣΑΛ αλλά που δεν υπερβαίνει τις 50 000 ΣΑΛ, εφοδιασμένος με ανεμιστήρα επαγωγής αέρα, για χρήση στην κατασκευή ηλεκτρικών σκουπών (1) || 01.01-31.12 || 2 000 000 μονάδες || 0 % 09.2642 || ex 8501 40 80 || 40 || Συγκρότημα αποτελούμενο από — μονοφασικό ηλεκτροκινητήρα μεταγωγής, εναλλασσόμενου ρεύματος, ισχύος εξόδου 480 W και άνω, χωρίς όμως να υπερβαίνει τα 1 400 W, ισχύος εισόδου άνω των 900 W, χωρίς όμως να υπερβαίνει τα 1 600 W, εξωτερικής διαμέτρου άνω των 119,8 mm, χωρίς όμως να υπερβαίνει τα 135,2 mm και ονομαστικής ταχύτητας άνω των 30 000 rpm, χωρίς όμως να υπερβαίνει τις 50 000 rpm, και — ανεμιστήρα επαγωγής αέρα, για χρήση στην κατασκευή ηλεκτρικών σκουπών (1) || 01.01-31.12 || 120 000 μονάδες || 0 % 09.2633 || ex 8504 40 82 || 20 || Ανορθωτής ηλεκτρικού ρεύματος, ισχύος το πολύ 1 kVA, χρησιμοποιούμενος στην κατασκευή συσκευών αποτρίχωσης (1) || 01.01-31.12 || 4 500 000 μονάδες || 0 % 09.2643 || ex 8504 40 82 || 30 || Πίνακες τροφοδοτικού ισχύος για χρήση στην κατασκευή εμπορευμάτων που υπάγονται στις κλάσεις 8521 και 8528 (1) || 01.01-31.12 || 1 038 000 μονάδες || 0 % 09.2620 || ex 8526 91 20 || 20 || Διάταξη με λειτουργία προσδιορισμού στίγματος για παγκόσμιο δορυφορικό σύστημα εντοπισμού στίγματος(GPS) || 01.01-31.12 || 3 000 000 μονάδες || 0 % 09.2003 || ex 8543 70 90 || 63 || Τασικατευθυνόμενη γεννήτρια συχνότητας αποτελούμενη από ενεργητικά και παθητικά στοιχεία συναρμολογημένα σε τυπωμένο κύκλωμα, περικλεισμένο σε κιβώτιο του οποίου οι εξωτερικές διαστάσεις δεν υπερβαίνουν τα 30 mm x 30 mm || 01.01-31.12 || 1 400 000 μονάδες || 0 % 09.2635 || ex 9001 10 90 || 20 || Οπτικές ίνες για την κατασκευή καλωδίων γυάλινων οπτικών ινών της κλάσης 8544 (1) || 01.01-31.12 || 3 300 000 km || 0 % 09.2631 || ex 9001 90 00 || 80 || Γυάλινοι φακοί, πρίσματα και συγκολλημένα μεταξύ τους στοιχεία που δεν έχουν συναρμολογηθεί, για χρήση στην παραγωγή προϊόντων των κωδικών ΣΟ 9002, 9005, 9013 10 και 9015 (1) || 01.01-31.12 || 5 000 000 μονάδες || 0 % (1) Η υπαγωγή στη διάκριση αυτή υπόκειται στους όρους που προβλέπονται από τις σχετικές κοινοτικές διατάξεις [βλέπε άρθρα 291 μέχρι 300 του κανονισμού (ΕΟΚ) αριθ. 2454/93 της Επιτροπής (ΕΕ L 253 της 11.10.1993, σ. 1)]. (2) Πάντως το μέτρο δεν εφαρμόζεται όταν η επεξεργασία πραγματοποιείται από επιχειρήσεις λιανικής πώλησης ή εστιάσεως. » ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΜΕ ΔΗΜΟΣΙΟΝΟΜΙΚΗ ΕΠΙΠΤΩΣΗ ΑΠΟΚΛΕΙΣΤΙΚΑ ΣΤΑ ΕΣΟΔΑ 1. ΤΙΤΛΟΣ ΤΗΣ ΠΡΟΤΑΣΗΣ: Κανονισμός του Συμβουλίου για την τροποποίηση του κανονισμού (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα γεωργικά και βιομηχανικά προϊόντα 2. ΓΡΑΜΜΕΣ ΠΡΟΫΠΟΛΟΓΙΣΜΟΥ Κεφάλαιο και άρθρο: κεφάλαιο 12, άρθρο 120 Ποσό εγγεγραμμένο στον προϋπολογισμό για το έτος 2012: 19 171 200 000 ευρώ (Π 2012) Ποσό εγγεγραμμένο στον προϋπολογισμό για το έτος 2013: 18 631 800 000 ευρώ (ΣΠ 2013) 3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ¨ Η πρόταση δεν έχει δημοσιονομικές επιπτώσεις. X Πρόταση χωρίς δημοσιονομική επίπτωση στις δαπάνες αλλά με δημοσιονομική επίπτωση στα έσοδα. Η επίπτωση στα έσοδα είναι η ακόλουθη: (εκατ. ευρώ, μέχρι πρώτου δεκαδικού ψηφίου) Γραμμή προϋπολογισμού || Έσοδα[3] || Περίοδος 12 μηνών που αρχίζει στις ηη/μμ/εεεε || [Έτος: 2013] Άρθρο 120 || Επίπτωση στους ιδίους πόρους || 01/1/2013 || - 0,8 || || Περίοδος 6 μηνών που αρχίζει στις ηη/μμ/εεεε || [Έτος: 2/2012] Άρθρο 120 || Επίπτωση στους ιδίους πόρους || 01/07/2012 || -0,8 (εκατ. ευρώ, μέχρι πρώτου δεκαδικού ψηφίου) Κατάσταση μετά τη δράση || [2014 – 2017] Άρθρο 120 || - 0,8 / έτος Το συνολικό ποσό των μη εισπραχθέντων δασμών το 2012, λόγω της ισχύουσας αυτόνομης δασμολογικής ποσόστωσης δυνάμει του κανονισμού (ΕΕ) αριθ. 7/2010 εκτιμάται σε 54,2 εκατ. ευρώ. Οι τροποποιήσεις (προσθήκες και διαγραφές) του παρόντος κανονισμού θα έχουν ως αποτέλεσμα ετήσια αύξηση των μη εισπραχθέντων δασμών που εκτιμάται σε 1 εκατ. ευρώ. Βάσει των ανωτέρω, η επίπτωση στην απώλεια εσόδων που προκύπτει από τον παρόντα κανονισμό εκτιμάται σε 1 εκατ. ευρώ (ακαθάριστο ποσό, συμπεριλαμβανομένων των εξόδων είσπραξης) x 0,75 = 0,75 εκατ. ευρώ/έτος για την περίοδο 01.01.2013 - 31.12.2017. Η επίπτωση της αναδρομικής εφαρμογής της ποσόστωσης που αναφέρεται στο άρθρο 2 του παρόντος κανονισμού αντιπροσωπεύει ποσό 1 εκατ. ευρώ. 4. Μέτρα για την καταπολέμηση της απάτης Προβλέπεται η διενέργεια ελέγχων της τελικής χρήσης ορισμένων προϊόντων που υπάγονται στον παρόντα κανονισμό του Συμβουλίου, σύμφωνα με τα άρθρα 291 έως 300 του κανονισμού (ΕΟΚ) αριθ. 2454/93 της Επιτροπής. [1] ΕΕ C της … , σ. . [2] ΕΕ L 3 της 7.1.2010, σ. 1. [3] Όσον αφορά τους παραδοσιακούς ιδίους πόρους (γεωργικοί δασμοί, εισφορές στην παραγωγή ζάχαρης, τελωνειακοί δασμοί) τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25 % για έξοδα είσπραξης.